cyanic-selkie/wikianc huggingface dataset:
পাঁচশালা বন্দোবস্ত
বন্দোবস্তের প্রভাব
১৭৬৫ সালে ইস্ট ইন্ডিয়া কোম্পানি মুঘল সম্রাট হতে দেওয়ানী লাভ করে বাংলায় রাজস্ব ক্ষমতা গ্রহণ করার সাথে শুরু হয়ে যায় বাঙালী তথা কৃষকদের উপর নির্যাতনের স্মরণাতীত কালের ভয়াবহতম অধ্যায়ের।শুরু হয় ইংরেজ দ্বারা বাঙ্গালীদের (কৃষকের) উৎপাদিত ফসল গুদামজাত করে কৃত্রিম পরিকল্পিত সংকটে ফেলে নিম্নবিত্ত বাঙালীদের ভিটেমাটি থেকেও তাড়ানাের প্রতিযােগিতা। ফলে দেখা দিল ইতিহাসের ভয়াভহ দুর্ভিক্ষ, যা ১১৭৬ বাংলায় (১৭৭০ খ্রিঃ সন) হয়েছিল বলে ইতিহাসে ছিয়াত্তরের মন্বন্তর নামে পরিচিত। এ দুর্ভিক্ষ বাংলার মােট জনসাধারণের এক তৃতীয়াংশের মৃত্যু ঘটলেও পরিসংখ্যানে দেখা যায়, ইংরেজরা কৃষকদের নিকট থেকে জোর পূর্বক রাজস্ব আদায়ে পিছিয়ে ছিলনা।দুর্ভিক্ষের পূর্বে ১৭৬৮ খ্রিষ্টাব্দে বাংলাদেশএর রাজস্ব ছিলাে ১,৫২০৪৮৫৬ টাকা, কিন্তু দুর্ভিক্ষের পর ১৭৭১ খ্রিষ্টাব্দে প্রদেশের এক তৃতীয়াংশ মানুষ মৃত্যু মুখে পতিত হওয়ার পরও মােট রাজস্ব বৃদ্ধি পেয়ে দাঁড়ায় ১,৫৭২৬৫৭৬ টাকায়। William Wilson Hunterকৃত The Annals of Rural Bengal  এবং সুপ্রকাশ রায় কৃত, ভারতের কৃষক বিদ্রোহ, প্রথম খণ্ড পৃঃ ১৫)
এ বন্দোবস্ত অনুযায়ী জমিদাররা আদায়কৃত রাজস্বের নয়দশমাংশ কোম্পানীর কাছে প্রদানের ব্যবস্থা হয়। জমিদাররা শারীরিক মানসিক নির্যাতনের মাধ্যমে সর্বশক্তি নিয়ােগ করে রাজস্ব আদায় চালাতে লাগলাে।জমিদার, ইজারাদার, পত্তনিদার, প্রভৃতি রংবেরং এর মধ্যসত্বভােগী শােষকরা গরীব কৃষকদের ওপর নানা প্রকার নির্যাতন চালাতাে।
মুকুল দত্ত
মুকুল দত্ত (২৭ নভেম্বর ১৯৩৩ - ১৫ জুলাই ২০১১) বাংলা আধুনিক ও চলচ্চিত্র সংগীতের বিশিষ্ট গীতিকার এবং চলচ্চিত্র পরিচালক। আধুনিক বাংলা গান এবং বাংলা ছায়াছবির জগতে যিনি উষ্ণ প্রেমাবেগ রেখেছিলেন তিনি তাঁদের একজন।
প্রারম্ভিক জীবন
তিনি মধ্যপ্রদেশের রেওয়ায় এলাকায় জন্মগ্রহণ করেন। কৈশোর জীবন কাটে পশ্চিমবঙ্গের খড়গপুরে, তিনি পড়াশোনা করেন সেখানকার ইন্ডিয়ান হাই স্কুলে (এখনকার রেলওয়ে স্কুল)৷ ইন্টারমিডিয়েট পড়াশোনা করেন মধ্যপ্রদেশের বিলাসপুরে৷ গ্র্যাজুয়েশন বেনারস হিন্দু বিশ্ববিদ্যালয়ে৷ তারপর তিনি এম এ পড়াশোনা করেন কলকাতায় ৷ প্রথম শিক্ষাকতা করেন খড়গপুরে সিলভার জুবিলি হাই স্কুলে৷ শিলালিপি সিনেমার সুবাদে চাঁদ উসমানিকে বাংলা শেখানোর দায়িত্ব ছিল মুকুলের সেই সুত্রে দীর্ঘদিন দেখাশোনা এবং প্রেম তারপর বিয়ে করেন চাঁদ উসমানিকে।
সঙ্গীত জীবন
১৯৬০-এর দশক থেকে ১৯৯০-এর দশক পর্যন্ত বাংলা আধুনিক ও চলচ্চিত্র সংগীতের জগতে সমৃদ্ধি আনয়ণে স্বকীয় ভূমিকা রাখেন। তিনি বিমল রায়, পরে হৃষীকেশ মুখোপাধ্যায়ের সঙ্গে সহ পরিচালকের কাজ করেছেন। তিনি হেমন্ত মুখোপাধ্যায়, কিশোর কুমার, রাহুল দেব বর্মণ, লতা মঙ্গেশকর, আশা ভোঁসলে এবং আরও অনেক জ্ঞানী-গুণী শিল্পী তাঁর লেখা গানে গান গেয়েছেন। ১৯৬২ সালে হেমন্তের গলায় মুকুলের লেখা প্রথম দুটি গানই সুপারহিট৷ তার আর পর নেই এবং তুমি এলে অনেকদিনের পরে যেন বৃষ্টি এল৷ ১৯৬৪ সালে পলাতক ছবিতে তারপর ১৯৭৫ সালে ফুলেশ্বরী ছবিতে শ্রেষ্ঠ গীতিকার পুরস্কার পান। আগমন ছবিতে ১১ গানের মধ্যে ৮টি গানই ছিল মুকুল দত্তের লেখা৷ কিশোরের প্রথম দুটি বাংলা আধুনিক গানই মুকুলের লেখা একদিন পাখি উড়ে এবং বাবা ও খোকা৷ ১৯৮০ সালে মুকুলের লেখা কিশোরের কণ্ঠে পুজোর চারটে গানই সুপারহিট আমার পুজার ফুল ভালোবাসা হয়ে গেছে, সে যেন আমার পাশে, চোখের জলের হয় না কোনও রং, কেন রে তুই চড়লি ওরে। সে যেন আমার পাশে আজও বসে আছে গানটি লিখেছিলেন মহঃ রফির জন্য, মহঃ রফি গানটা ভেবেছিলেন উত্তমকুমারের স্মৃতিতে গাইবেন কিন্ত্ত মহঃ রফিও দ্রুত তো চলে গেলেন। মুকুলের কথায় রফি এবং উত্তমের প্রসঙ্গ শুনে ওই গানটা গেয়ে ছিলেন কিশোর কুমার এবং গানটি সুপারহিট হয়েছিল৷ রাহুল দেববর্মণের সুরে শেষ সিনেমা ১৯৪২ এ লাভ স্টোরির বাংলা ভার্সন গান হয়েছিল সবগুলো লিখেছিলেন মুকুল দত্ত। মুকুল দত্তের জীবনের অল্প অংশ জুড়ে বাংলা৷ তবু তিনি বাঙালির সাংস্কৃতিক জীবনের গুরুত্বপূর্ণ অংশ হয়ে গিয়েছেন৷ তাই মুকুল দ্রুত ঝরে যাবে না তিনি নিজেই তো বাঙালির চিরচেনা গানে চিরকালীন আশার কথাই লিখে গিয়েছেন,তাই এই গানটির কথা মনে আসে চলে যেতে যেতে দিন বলে যায়, আঁধারের শেষে ভোর হবে৷
আধুনিক গান
. Tarpor Tar ar por nei (Hemanta)
বরইকান্দি ইউনিয়ন
বরইকান্দি ইউনিয়ন বাংলাদেশের সিলেট জেলার দক্ষিণ সুরমা উপজেলার একটি ইউনিয়ন।
বাথোরী
বাথোরী একটি সুইডিশ হেভি মেটাল ব্যান্ড যা ১৯৮৩ সালে গঠিত হয়। তাদেরকে ব্ল্যাক মেটাল ও ভাইকিং মেটাল উভয় প্রকার সঙ্গীত ধারার পথ প্রদর্শক বলে মনে করা হয়। এই ব্যান্ডের নাম রাখা হয় কুখ্যাত হাঙ্গেরীয়ান কাউন্টেস এলিজাবেথ বাথোরীর নামে।
প্রাথমিক কাল
১৯৮৩ সালে স্টকহোমে ব্যান্ডটি গঠিত হয়। ১৭ বছর বয়সী কুয়োরথন নামের গিটারিস্ট এটা গঠন করেন যাতে যোগ দেয় ড্রামার ভান্স ও বেজিস্ট হানই। অনেক নাম পরিবর্তন করার পরে তাদের নাম ঠিক করা হয় বাথোরী নামে। ঐ বছরই তারা প্রথম রেকর্ডিং চুক্তি করে যখন কুয়োরথন সক্ষম হন টাইফোন গ্রামোফোনের বস, যিনি মূল ব্যক্তির বাবা তার সম্মতি পান ২টি গান স্ক্যান্ডিনেভিয়ান মেটাল অ্যাটাক নামের অ্যালবামে দিতে। ঐ ২টি গান অপ্রত্যাশিতভাবে শ্রোতাদের দৃষ্টি আকর্ষণ করে। শীঘ্রই টাইফোন গ্রামোফোন কুয়োরথনের সাথে যোগাযোগ করেন ও তাদের সাথে একটি পুরো অ্যালবাম রেকর্ডিং-এর চুক্তি করেন। যদিও ১৯৮২ সালে ভেনম ব্যান্ডের ব্ল্যাক মেটাল নামের অ্যালবামে ঐ ধারার গানের নাম প্রথম আসে, কিন্তু বাথোরী ব্যান্ডের প্রথম অ্যালবামে শয়তানী গানের কথা ও অমানুষিক গলার স্বর প্রথম ধরা পড়ে যা ওই ধারাকে সংজ্ঞায়িত করে। অনেক ব্যান্ড কল্পনা করে যে ভেনম হচ্ছে তাদের অনুপ্রেরণা। ১৯৮৫ সালে কিক অ্যাস নামের ম্যাগাজিনের সাথে সাক্ষাৎকারে কুয়োরথন বলেন যে তাদের প্রথম অ্যালবাম বের হওয়ার পরে তিনি ভেনম ব্যান্ডের নাম শুনেছেন। তিনি আরও বলেন যে তিনি অনেক জনপ্রিয় হেভি মেটাল ব্যান্ডদের অপছন্দ করেন যেমন-আয়রন মেইডেন ও জুডাস প্রিস্ট। তিনি বলেন যে তাদের অনুপ্রেরণা ছিল ব্ল্যাক সাবাথ, মোটর হেড ও পাঙ্ক রক। বাথোরী ব্যান্ডের অ্যালবামগুলো ১৯৯০-এর দশকে জনপ্রিয় হয়ে ওঠা নরওয়েজিয়ান ব্ল্যাক মেটাল ব্যান্ডদের অনুপ্রেরণা ছিল।
ভাইকিং মেটালের বছরগুলো
হ্যামারহার্ট অ্যালবাম বের হওয়ার পরে বাথোরী ব্যান্ড তাদের গান কম আক্রমণাত্নক করা শুরু করে ও তাদের গানে ভাইকিং ও নর্স পুরাণের অনুপ্রেরণা দেখা যায়। আমেরিকান পাওয়ার মেটাল ব্যান্ড মানওয়ারের মাধ্যমে সামান্য অনুপ্রাণিত হওয়া এই অ্যালবাম মেটাল গানের ইতিহাসে একটি স্বরণযোগ্য অ্যালবাম। পরবর্তীতে টুইলাইট অব দ্যা গড ও ব্ল্যাড অন আইস অ্যালবাম দু’টিতেও একই ধারা বিদ্যমান থাকে। ১৯৯৪ সালে রিকুয়েম অ্যালবাম প্রকাশের সাথে ব্যান্ডটি তাদের গানের ধরন আবারো পরিবর্তন করে। এই সময়ে তারা রেট্রো থ্রাশ জাতের গানের দিকে যায়। সাম্প্রতিক সময়ে সমালোচকরা বলেন যে বাথোরী ব্যান্ড ছিল যথেচ্ছাচারী তাদের গানের ধারার ব্যাপারে। নরডল্যান্ড অ্যালবাম প্রকাশের মাধ্যমে ২০০২ ও ২০০৩ সালে ব্যান্ডটি আবারও ভাইকিং মেটাল ধারার গানে ফিরে আসে। ২০০৪ সালের জুন মাসে কুয়োরথনকে তার বাসায় মৃত হিসেবে পাওয়া যায়, সম্ভবত হার্ট অ্যাটাকের কারণে। তিনি আগেও হার্টের সমস্যায় ভুগছিলেন। ২০০৬ সালের ৩রা জুন ব্ল্যাক মার্ক রেকর্ডস কুয়োরথনকে উৎসর্গ করে একটি বক্স সেট প্রকাশ করে যাতে ছিল ৩টি সিডি, ১৭৬ পৃষ্ঠার বুকলেট ও একটি ডিভিডি যাতে ছিল তার দীর্ঘ মিউজিক ভিডিও ‘ওয়ান রোড টু আসা বে”, একটি ইন্টারভিউ, কয়েকটি দুর্লভ প্রমো ফুটেজ ও একটি পোস্টার। বেশ কিছু ব্ল্যাক মেটাল ব্যান্ড শিল্পীরা তাকে উৎসর্গ করে অযালবাম বের করে তাদের মধ্যে একটি হলো ইন কন্সপাইরেসি উইথ সাটানঃ আ ট্রিবিউট টু বাথোরী।
ইবনে বতুতার সফরনামা
রিহলা বা ইবনে বতুতার সফরনামা ইবনে বতুতা রচিত একটি ভ্রমণকাহিনী। এতে ইবনে বতুতার পরিভ্রমণ করা ৭০,০০০ মাইলের বর্ণনা লিখিত আছে। রিহলা একটি আরবি শব্দ, যার বাংলা অর্থ ভ্রমণকাহিনী।
বতুতার ভ্রমণ
ইবনে বতুতা তার সময়ে সর্বাধিক ভ্রমণ করা ব্যক্তিদের একজন। ১৩২৫ সালে মরক্কো থেকে ২১ বছর বয়সে তিনি পবিত্র হজ্জ্বের উদ্দেশ্যে রওনা করেন। এ যাত্রা এক থেকে দেড় বছর সময় লাগত। কিন্তু বতুতা ভ্রমণ ভালোবেশে ফেললেন। তিনি এরপর প্রায় দুই যুগ ইসলামিক রাজ্য়সহ বিভিন্ন স্থান ভ্রমণ করেন। এরপর তিনি বাড়ি ফিরে আসেন এবং এই বই রচনায় হাত দেন।
হজ্জ্ব
ইবনে বতুতা স্থলপথে মক্কা যান। তিনি উত্তর আফ্রিকার তটরেখা ধরে আবদ্-আল-ওয়াদিদ এবং হাফসিদ এর রাজ্য় হয়ে যান। তিনি তিউনিসিয়ার একটি শহর স্ফাক্স এ একটি বিবাহ করেন, যা ছিল তার ভ্রমণের অনেকগুলো বিবাহের একটি।
১৩২৬ সালের বসন্তে, প্রায় ৩,৫০০ কিমি ভ্রমণ শেষে ইবনে বতুতা আলেকজান্দ্রিয়া বন্দরে আসেন, যা ঐ সময়ে বাহরি রাজ্যের অন্তর্গত ছিলো। তিনি সেখানে দুইজন তপস্বী ধার্মিক লোকের দেখা পান। একজন ছিলেন শেখ বোরহানউদ্দিন এবং অন্যজন ছিলেন শেখ মুরশিদি। তাঁরা ইবনে বতুতাকে একজন ভবিষ্যত পর্যটক হিসেবে বর্ণনা করেন।
আর্সিকেরে
আর্সিকেরে (ಅರಸೀಕೆರೆ) ভারতের কর্ণাটক রাজ্যের হাসান জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮০৭ মিটার (২৬৪৭ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে আর্সিকেরে শহরের জনসংখ্যা হল ৪৩,১২৫ জন। এর মধ্যে পুরুষ ৫১% এবং নারী ৪৯%। এই শহরের জনসংখ্যার ১১% হল ৬ বছর বা তার কম বয়সী।
এখানে সাক্ষরতার হার ৭৫%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে আর্সিকেরে এর সাক্ষরতার হার বেশি।
২০২২ কমনওয়েলথ গেমসে ভারত
ভারত ২০২২ সালের ২৮শে জুলাই থেকে ৪ঠা আগস্ট পর্যন্ত ইংল্যান্ডের বার্মিংহামে আয়োজিত ২০২২ কমনওয়েলথ গেমসে প্রতিদ্বন্দ্বিতা করছে। কমনওয়েলথ গেমসে এটি ভারতের অষ্টাদশতম উপস্থিতি। ১০৬ জন পুরুষ এবং ১০৫ জন মহিলা দ্বারা গঠিত ২১১ সদস্যের একটি দল ভারতের প্রতিনিধিত্ব করছে। উদ্বোধনী অনুষ্ঠানে ভারতের পতাকাবাহক মনপ্রীত সিং এবং পি ভি সিন্ধু। ১৪ বছর বয়সী স্কোয়াশ খেলোয়াড় অনাহত সিং ভারতের সর্বকনিষ্ঠ এবং ৪৫ বছর বয়সী লন বোলার সুনীল বাহাদুর সর্ব জ্যেষ্ঠ প্রতিনিধি।
প্রত্যাহারের হুমকি
বার্মিংহ্যাম কমনওয়েলথ গেমস আয়োজক কমিটি প্রস্তাব দেয় যে ২০২২ সালের কমনওয়েলথ গেমসে তীরন্দাজি এবং শ্যুটিং কে অন্তর্ভুক্ত করা হবে না। ২০১৯ সালের জুন মাসে কমনওয়েলথ গেমস ফেডারেশন এক্সিকিউটিভ বোর্ড এই সিদ্ধান্তকে সমর্থন করে বিবৃতি দেয়। এই সিদ্ধান্তের পরে আইওএ-য়ের সভাপতি নরেন্দ্র বাত্রা প্রস্তাব করেন যে ভারত ২০২২ সালের গেমস বয়কট করবে, তিনি এটাও দাবি করেন যে "ভারতকে আঘাত করার মানসিকতা" এবং সেই "একটি নির্দিষ্ট মানসিকতার লোক" ভারতের ক্রীড়া দক্ষতাকে সহ্য করতে পারেনি (যার মধ্যে শুটিং খেলা একটি উল্লেখযোগ্য অংশ)- তাই এরকম অখেলোয়াড়সুলভ সিদ্ধান্ত নিয়েছে।
যাইহোক, ভারতীয় অলিম্পিক কমিটি পরে তার বয়কটের হুমকি প্রত্যাহার করে নেয় এবং একটি সম্মিলিত তীরন্দাজ এবং শুটিং চ্যাম্পিয়নশিপের আয়োজনের প্রস্তাব দেয়, যা ২০২২ সালের জানুয়ারিতে ভারতের চণ্ডীগড়ে অনুষ্ঠিত হওয়ার কথা ছিল। প্রস্তাবটি সংশ্লিষ্ট স্টেকহোল্ডারদের দ্বারা সমর্থিত ছিল এবং পরবর্তীতে এই অনুষ্ঠানের আয়োজক খরচ ভারত বহন করার শর্তে সরকারী অনুমোদন লাভ করে; চণ্ডীগড়ে প্রদত্ত পদকগুলি সমাপনী অনুষ্ঠানের এক সপ্তাহ পরে ২০২২ গেমসের সামগ্রিক পদক টেবিলে অন্তর্ভুক্ত করা হবে। ২০২১ সালের জুলাই মাসে, কোভিড-১৯ বৈশ্বিক মহামারীর কারণে ইভেন্টটি বাতিল করা হয়েছিল।
২০২১ সালের অক্টোবরে, হকি ইন্ডিয়া যুক্তরাজ্যের মধ্যে মহামারী এবং বার্মিংহাম ২০২২ এর ২০২২ এশিয়ান গেমসের নৈকট্যের কথা উল্লেখ করে উভয় হকি দলকে গেমস থেকে প্রত্যাহার করে নিয়েছিল (পরবর্তীতে প্যারিস ২০২৪ অলিম্পিক যোগ্যতা ঝুঁকির মধ্যে পড়া সত্বেও); ভারতীয় কোভিড-১৯ টিকার শংসাপত্রের স্বীকৃতি না দেওয়া এবং ভুবনেশ্বরে ২০২১ সালের পুরুষদের FIH হকি জুনিয়র বিশ্বকাপ থেকে যুক্তরাজ্যের প্রত্যাহার করার প্রতিক্রিয়া হিসাবে এই সিদ্ধান্ত নেওয়া হয়েছিল। পরবর্তীতে ভারতীয় অলিম্পিক সংস্থা এবং ক্রীড়া মন্ত্রী অনুরাগ ঠাকুরের সাথে আলোচনার পর, ফেডারেশন স্থির করেছে যে ভারত, যোগ্যতা সাপেক্ষে, কমনওয়েলথ হকি টুর্নামেন্টে অংশগ্রহণ করবে।
জাহানারা বেগম সাহিব
শাহজাদী (সার্বভৌম রাজকন্যা) জাহানার বেগম সাহিব (ইংরেজি: Jahanara Begum Sahib) (উর্দু: شاهزادی جہاں آرا بیگم صاحب) (২ এপ্রিল ১৬১৪ – ১৬ সেপ্টেম্বর ১৬৮১) ছিলেন সম্রাট শাহ জাহান ও সম্রাজ্ঞী মুমতাজ মহলের জ্যেষ্ঠ কন্যা। তিনি তার পিতার উত্তরাধিকারী এবং ষষ্ঠ মুঘল সম্রাট আওরঙ্গজেবের জ্যেষ্ঠ বোন ছিলেন।
২০২২ কমনওয়েলথ গেমসে ভারত
প্রতিযোগীরা
প্রতি খেলাধুলা/শৃঙ্খলা অনুযায়ী গেমসে অংশগ্রহণকারী প্রতিযোগীদের সংখ্যার তালিকা নিচে দেওয়া হল।
অ্যাথলেটিক্স
চেন্নাইতে জাতীয় আন্তঃ-রাজ্য অ্যাথলেটিক্স চ্যাম্পিয়নশিপের পর ১৬ই জুন ২০২২-এ, টোকিও ২০২০র বর্শা নিক্ষেপে স্বর্ণ পদক বিজয়ী নীরজ চোপড়ার নেতৃত্বে সাঁইত্রিশ জন ক্রীড়াবিদদের একটি দল নির্বাচন করা হয়েছিল। বিশ্ব মল্লক্রীড়া চ্যাম্পিয়নশিপ চলাকালীন চোট পাওয়ায় নীরজ চোপড়া কমনওয়েলথ গেমসে অংশ নিতে পারবেন না।
ব্যাডমিন্টন
সম্মিলিত বিডআব্লিউএফ বিশ্ব র‌্যাঙ্কিংয়ে (১লা ফেব্রুয়ারি ২০২২ অনুযায়ী), ভারত মিশ্র দলের বিভাগের জন্য যোগ্যতা অর্জন করেছে। সিনিয়র সিলেকশন ট্রায়ালের পর, ২০শে এপ্রিল ২০২২-এ দশজন খেলোয়াড়ের একটি পূর্ণ স্কোয়াড নির্বাচন করা হয়েছিল।
তাই-কাদাই ভাষাসমূহ
তাই-কাদাই ভাষাসমূহ, মতান্তরে কাদাই বা ক্রাদাই কিংবা চুয়াং-তং নামেও পরিচিত, দক্ষিণ চীন ও দক্ষিণ-পূর্ব এশিয়াতে প্রচলিত কতগুলি সুরপ্রধান ভাষার সমষ্টি। দক্ষিণ-পূর্ব চীনে, বিশেষ করে হাইনানে তাই-কাদাই ভাষাগুলির বৈচিত্র‌্য থেকে অনুমান করা হয় যে এই অঞ্চলটিই ভাষাগুলির আদি জন্মভূমি। ঐতিহাসিক কারণে তাই-কাদাই ভাষাভাষী জনগোষ্ঠী চীন থেকে দক্ষিণে সরে গিয়ে দক্ষিণ-পূর্ব এশিয়াতে পাড়ি জমায় এবং থাইল্যান্ড ও লাওস দেশ দুইটির জন্ম দেয়। এর আগে অঞ্চলটিতে সম্ভবত বিভিন্ন অস্ট্রো-এশীয় ভাষা প্রচলিত ছিল।
২০২২ কমনওয়েলথ গেমসে ভারত
সাইক্লিং
৯ জন পুরুষ ও ৪ জন মহিলা দ্বারা গঠিত ১৩ জনের একটি দল ২০২২ কমনওএলথ গেমসে ভারতের প্রতিনিধিত্ব করবে
তাই-কাদাই ভাষাসমূহ
এর থাই ভাষা এবং লাও ভাষা যথাক্রমে থাইল্যান্ড এবং লাওস দেশের রাষ্ট্রভাষা। প্রায় ৯৩ মিলিয়ন মানুষ ক্রা দাই ভাষা বলেন এবং এর ৬০% লোক থাই ভাষা বলেন। এই ভাষা পরিবারে মোট ৯৫ টা ভাষা আছে যার ৬২ টা তাই ভাষার শাখা। দক্ষিণ চীনে ক্রদাই ভাষার বিবিধতা অনুসারে এই ভাষাসমূহের উৎপত্তি স্থল দক্ষিণ চীন বলে অনুমান করা হয়। এই তাই শাখাটি ২০০০ খ্রীষ্টপূর্বাব্দে দক্ষিণ চীনে ছড়িয়ে পড়েছিল। থাইল্যান্ডের ক্রা দাই ভাষাভাষীদের মধ্যে অণুবংশীক এবং ভাষিক বিশ্লেষণে যথেষ্ট সাদৃশ্যতা দেখা যায়।
নাম
বেরা অষ্ট্রপীরাত (২০০০) দ্বারা ক্রা দাই নামটি প্রস্তাব করা হয়েছিল। দক্ষিণ পূর্ব এশিয়ার অধিকাংশ ভাষাবিদ ক্রা দাই শব্দটি ব্যবহার করেন। তাই ক্রাদাই নামটি বহু ক্ষেত্রে প্রয়োগ করা হয় যা কিছু ভাষাবিদের মতে এটি বিভ্রান্তি এবং বিশৃঙ্খলার সৃষ্টি করতে পারে। ১৯৪২ সারে বেনডিক্ট তিনটি ক্রা ভাষা গলাও, লাকোবা, কাবিয়াও এবং লাচী ভাষাকে এইসঙ্গে মিলিয়ে এই ভাষা পরিবারের অন্তর্গত করান যাকে তিনি ক্রা দাই নাম দেন। ক্রা শব্দের অর্থ গালব এবং লাকোবা ভাষাতে ব্যক্তি এবং দাই শব্দ নিয়ে নামের একটি রূপ হয়।
২০২২ কমনওয়েলথ গেমসে ভারত
ক্রিকেট
আইসিসি দ্বারা ২০২১-এর ১লা এপ্রিল প্রকাশিত তালিকা অনুযায়ী ভারত জাতীয় মহিলা ক্রিকেট দল কমনওয়েলথ গেমসে অংশগ্রহণের সুযোগ পেয়েছে।
তাই-কাদাই ভাষাসমূহ
শ্রেণী বিভাজন
ভাষাটি পাঁচটি ভাগে ভাগ করা যায়। সেটি হল: ক্রা, কাম-সুই, তাই, বি এবং লাই। স্বাধীন ক্রা দাই ভাষাসমূহ হল: মিশ্রিত ক্রা দাই ভাষা: ক্রা দাই ভাষার বংশ বৃক্ষ এই ভাষা পরিবারটির ওপর ভাষা বিশেষজ্ঞরা বহু প্রকার বংশ বৃক্ষ তৈরী করেন। সেটি হল:-
চীনা-তাই
ক্রা দাই ভাষাসমূহ পূর্বে চীনা তিব্বতীয় ভাষা ছিল। এর যথেষ্ট সংখ্যক শব্দ চীনা তিব্বতীয় ভাষার সাথে একত্রিত হয়। কিন্তু এই শব্দসমূহ সকল ক্রা দাই ভাষাসমূহে কম করে পাওয়া যায়। যা এই দর্শাই যে এটি বহু প্রাচীন শব্দ। চীনের বাইরে এই ভাষা পরিবারটিকে একটি স্বাধীন ভাষা পরিবার হিসাবে স্বীকৃতি দেয়া হয়েছে যদিও চীনে বর্তমানে একে চীনা তিব্বতীয় ভাষা পরিবারের অংশ বলে ভাবা হয়। চীনে একে চীনা তিব্বতী ভাষার শাখা মঙ-মিয়াও ভাষার অন্তর্গত বলে ধরা হয়। এখনো চীনা বিদ্বানদের মধ্যে এক চর্চার বিষয় হল যে বিভিন্ন ক্রা ভাষা যেমন লাও, কাবিয়াও, লাচী ইত্যাদি ভাষাকে ঝুবাঙ ভাষার অন্তর্গত করতে পারা যাবে না। কারণ সেই ভাষাসমূহের মধ্যে চীনা তিব্বতী ভাষার সাথে সাদৃশ্যতা বেশি নেই যা ঝুবাঙ-ডং ভাষাসমূহের আছে।
মঙ-মিয়াও
মঙ মিয়াও এবং ক্রা দাই ভাষাসমূহের মধ্যে যথেষ্ট অণুবংশীক সম্বন্ধ আছে।
জাপানি ভাষা
জাপানি ভাষার মূল মাতৃভূমি দক্ষিণ চীন। গঠন সম্পর্ক এবং ঐ কারণে জাপানি ভাষার সাথে এটির ব্যাসের সাদৃশ্য দেখা যায়।
২০২২ কমনওয়েলথ গেমসে ভারত
সংক্ষেপ
নির্দেশিকা:
সাঁতার
২৫শে জুন ২০২২-এ ভারত চার সদস্যের সাঁতার দল ঘোষণা করেছে।
স্কোয়াশ
১২ই জুলাই, ২০২২-য়ের হিসাবে ৯ জন ক্রীড়াবিদের একটি দল কমনওয়েলথ গেমসে ভারতের হয়ে প্রতিদ্বন্দিতা করবে।
টেবিল টেনিস
ভারত আন্তর্জাতিক টেবল টেনিস ফেডারেশনের বিশ্ব দলগত র‍্যাঙ্কিংয়ের মাধ্যমে পুরুষ এবং মহিলা উভয় দলের বিভাগের জন্য যোগ্যতা অর্জন করেছে (২রা জানুয়ারী ২০২০ অনুযায়ী)। ৩১শে মে ২০২২-এ সাতজন খেলোয়াড় নির্বাচন করা হয়েছিল; মহিলাদের নির্বাচনগুলি অস্থায়ী এবং সাই-য়ের অনুমোদনের উপর নির্ভরশীল ছিল যেহেতু অর্চনা কামাথ নির্বাচনের মানদণ্ড পূরণ না করা সত্ত্বেও দলে নির্বাচিত হয়েছিলেন।
যদিও সাই এই ব্যাপারে দায়িত্ব নেয়নি এবং তারা নির্বাচক কমিটির কাছে সিদ্ধান্তের দায়িত্ব ফিরিয়ে দিয়েছে; দিয়া চিতালে, যিনি তার অনির্বাচনের প্রতিবাদে দিল্লি হাইকোর্টে একটি রিট পিটিশন দাখিল করেছিলেন, কামাথের পরিবর্তে তাকে নির্বাচন করা হয় ।
ট্রায়াথলন
প্রতিযোগিতার জন্য চারটি ট্রায়াথলেটের একটি দল (দুইজন পুরুষ এবং দুইজন মহিলা) নির্বাচিত হয়েছে।
ভারোত্তোলন প্রতিযোগিতা
২০২২ সালের ১৩ই এপ্রিল-এ ১৫ জন ভারোত্তোলকদের একটি দল নির্বাচিত করা হয়েছিল।
জেরেমি লালরিন্নুংগা, অচিন্ত্য শিউলি, অজয় সিং এবং পূর্ণিমা পান্ডে উজবেকিস্তানের তাসখন্দে ২০২১ কমনওয়েলথ ভারোত্তোলন চ্যাম্পিয়নশিপে সোনা জিতে এই প্রতিযোগিতার জন্য যোগ্যতা অর্জন করেছেন। বাকি ১১ জন আন্তর্জাতিক ভারোত্তোলন সংস্থার ২০২২ সালের ৯ই মার্চ প্রকাশিত কমনওয়েলথ র‌্যাঙ্কিং তালিকার মাধ্যমে যোগ্যতা অর্জন করেছেন।
কুস্তি
২০২২ সালের ১৬ই মে মহিলাদের বাছাই ট্রায়ালের পরে, প্রতিযোগিতার জন্য ছয়জন কুস্তিগীর নির্বাচিত হয়েছিল। আর ১৭ই মে পুরুষদের ট্রায়ালের মাধ্যমে আরও ছয়জন কুস্তিগীর বাছাই করা হয়।
কাজী হায়াৎ
কাজী হায়াৎ (জন্ম ১৫ ফেব্রুয়ারি ১৯৪৭) বাংলাদেশের একজন খ্যাতিমান চলচ্চিত্র পরিচালক, চিত্রনাট্যকার এবং অভিনেতা। তিনি ১৯৭৪ সালে পরিচালক মমতাজ আলীর সাথে সহকারী পরিচালক হিসেবে কাজ শুরু করেন এবং ১৯৭৬-১৯৭৭ মৌসুমে বিখ্যাত চলচ্চিত্রকার আলমগীর কবিরের সাথে সীমানা পেরিয়ে ছবিতেও সহকারী পরিচালক হিসেবে কাজ করেছেন। ১৯৭৯ সালে দি ফাদার ছবিটি পরিচালনার মধ্যে দিয়ে পূর্ণ-পরিচালক হিসেবে আত্মপ্রকাশ করেন। তিনি তার বেশিরভাগ ছবিতে বাংলাদেশের রাজনৈতিক অস্থিরতা ও সমসাময়িক জনদুর্ভোগের চিত্র ফুঁটিয়ে তোলেন।
কাজী হায়াৎ অর্ধশতাধিক চলচ্চিত্র পরিচালনা করেছেন। তার পরিচালিত অন্যতম চলচ্চিত্রসমূহ হল দাঙ্গা (১৯৯২), ত্রাস (১৯৯২), চাঁদাবাজ (১৯৯৩), সিপাহী (১৯৯৪), দেশপ্রেমিক (১৯৯৪), লাভ স্টোরি: প্রেমের গল্প (১৯৯৫), আম্মাজান (১৯৯৯), ইতিহাস (২০০২), কাবুলিওয়ালা (২০০৬) এবং ওরা আমাকে ভাল হতে দিল না (২০১০)।
কাজী হায়াৎ তার চলচ্চিত্র জীবনে আন্তর্জাতিক, জাতীয় ও অন্যান্য চলচ্চিত্র পুরস্কারসহ সর্বমোট ৭৩টি চলচ্চিত্র পুরস্কার লাভ করেছেন। তিনি চারটি আন্তর্জাতিক চলচ্চিত্র উৎসবে অংশগ্রহণ করেন। দাঙ্গা চলচ্চিত্রের জন্য আফ্রো-এশিয়ো সরিডরি কমিটি এ্যাওয়ার্ড কর্তৃক প্রদেয় শ্রেষ্ঠ চলচ্চিত্র পুরস্কার লাভ করেন। চলচ্চিত্র পরিচালনা এবং লেখনীর জন্য তিনি চারটি ভিন্ন ভিন্ন বিভাগে নয়টি জাতীয় চলচ্চিত্র পুরস্কার এবং লেখনীর জন্য তিনটি বাচসাস পুরস্কার লাভ করেন।
জীবনী
কাজী হায়াৎ ১৯৪৭ সালের ১৫ই ফেব্রুয়ারি গোপালগঞ্জ জেলায় অবস্থিত কাশিয়ানী উপজেলার ফুকরা ইউনিয়নের তারাইল গ্রামে জন্মগ্রহণ করেন।
চলচ্চিত্র জীবন
কাজী হায়াৎ প্রথমে ১৯৭৪ সালে মমতাজ আলীর সাথে সহকারী পরিচালক হিসেবে কাজ করেন। পরে আলমগীর কবিরের সাথে সীমানা পেরিয়ে (১৯৭৭) ছবিতে সহকারী পরিচালক হিসেবে কাজ করেন। তিনি পূর্ণ-পরিচালক হিসেবে ১৯৭৯ সালে দি ফাদার ছবিটি পরিচালনা করেন। এতে অভিনয় করেন প্রধান চরিত্রে অভিনয় করেন জন নেপিয়ার অ্যাডামস, বুলবুল আহমেদ ও সুচরিতা। এই ছবির "আয় খুকু আয়" গানটি খুব জনপ্রিয়তা পেয়েছিল। পরের বছর নির্মাণ করেন দিলদার আলী। এরপর একে একে নির্মাণ করেন খোকন সোনা (১৯৮২), রাজবাড়ী (১৯৮৪), মনা পাগলা (১৯৮৪ ), পাগলী (১৯৮৫), বেরহম (১৯৮৫)। ১৯৮৭ সালে এটিএম শামসুজ্জামান ও তার যৌথ লেখনীতে আফতাব খান টুলু পরিচালনা করেন দায়ী কে?। ছবিটির জন্য তিনি শ্রেষ্ঠ কাহিনীকারের জন্য জাতীয় চলচ্চিত্র পুরস্কার অর্জন করেন এবং এটিএম শামসুজ্জামান শ্রেষ্ঠ অভিনেতা পুরস্কার লাভ করেন। এছাড়া কাজী হায়াৎ শ্রেষ্ঠ কাহিনীকারের জন্য এবং এটিএম শামসুজ্জামান শ্রেষ্ঠ সংলাপ রচয়িতার জন্য বাচসাস পুরস্কার লাভ করেন। আশির দশকের শেষের দিকে তিনি নির্মাণ করেন যন্ত্রণা (১৯৮৮) এবং আইন-আদালত (১৯৮৯)।
নব্বইয়ের দশকের শুরুতে তিনি রচনা ও পরিচালনা করেন অপরাধ-নাট্যধর্মী দাঙ্গা (১৯৯২), ত্রাস (১৯৯২), এবং চাঁদাবাজ (১৯৯৩)। ত্রাস ছবিটির জন্য তিনি শ্রেষ্ঠ চিত্রনাট্যকার ও শ্রেষ্ঠ সংলাপ রচয়িতার জন্য জাতীয় চলচ্চিত্র পুরস্কার অর্জন করেন এবং চাঁদাবাজ ছবিটির জন্য শ্রেষ্ঠ কাহিনীকারের জন্য জাতীয় চলচ্চিত্র পুরস্কার অর্জন করেন। ১৯৯৪ সালে নির্মাণ করেন সিপাহী ও দেশপ্রেমিক। একজন চলচ্চিত্র পরিচালকের সংগ্রামী জীবনের বাস্তবতা নিয়ে নির্মিত দেশপ্রেমিক ছবিতে প্রধান চরিত্রে অভিনয় করেন আলমগীর, মান্না, চম্পা। ছবিটি আগুনের পরশমণি চলচ্চিত্রের সাথে যৌথভাবে শ্রেষ্ঠ চলচ্চিত্রের পুরস্কার লাভ করে এবং কাজী হায়াৎ শ্রেষ্ঠ পরিচালক ও শ্রেষ্ঠ চিত্রনাট্যকারের জন্য জাতীয় চলচ্চিত্র পুরস্কার অর্জন করেন। পরের বছর রমিসা হায়াতের কাহিনীতে তিনি প্রযোজনা ও পরিচালনা করেন রোম্যান্টিক-নাট্যধর্মী লাভ স্টোরি: প্রেমের গল্প (১৯৯৫)। এতে প্রধান চরিত্রে অভিনয় করেন রোজী সিদ্দিকী, পল্লব, ও রাইসুল ইসলাম আসাদ।
১৯৯৭ সালে কাজী হায়াৎ রচনা ও পরিচালনা করেন দেশদ্রোহী, লুটতরাজ, পাগলা বাবুল এবং ১৯৯৮ সালে নির্মাণ করেন তেজী। ১৯৯৯ সালে রচনা ও পরিচালনা করেন আম্মাজান, জবরদখল ও ধর। আম্মাজান ছবিতে নাম ভূমিকায় অভিনয় করেন শবনম এবং তার ছেলের ভূমিকায় অভিনয় করেন মান্না। এই চলচ্চিত্রের জন্য কাজী হায়াৎ শ্রেষ্ঠ চিত্রনাট্যকারের জন্য জাতীয় চলচ্চিত্র পুরস্কার অর্জন করেন। ছবিটি শ্রেষ্ঠ চলচ্চিত্র হিসেবে বাচসাস পুরস্কার লাভ করে এবং কাজী হায়াৎ শ্রেষ্ঠ সংলাপ রচয়িতার পুরস্কার অর্জন করেন।
২০০০ সালে নির্মাণ করেন জখম, কষ্ট, ঝড়, ধাওয়া, ও বর্তমান। পরের বছর নির্মাণ করেন ক্রোধ, আব্বাজান, পাঞ্জা, তান্ডবলীলা। ২০০২ সালে তিনি রচনা, প্রযোজনা ও পরিচালনা করেন ইতিহাস। এই ছবিতে অভিষেক হয় তার পুত্র কাজী মারুফের এবং চিত্রনায়িকা রত্নার। এই ছবির জন্য তিনি শ্রেষ্ঠ পরিচালক বিভাগে এবং তার পুত্র মারুফ শ্রেষ্ঠ অভিনেতা বিভাগে জাতীয় চলচ্চিত্র পুরস্কার লাভ করেন। এছাড়া কাজী হায়াৎ শ্রেষ্ঠ সংলাপ রচয়িতার জন্য এবং কাজী মারুফ শ্রেষ্ঠ অভিনেতার জন্য বাচসাস পুরস্কার অর্জন করেন। পরের বছর তিনি আবার তার পুত্র মারুফকে নিয়ে নির্মাণ করেন অন্ধকার এবং মান্নাকে নিয়ে মিনিস্টার।
২০০৪ সালে তিনি রচনা ও পরিচালনা করেন অন্য মানুষ। এতে প্রধান চরিত্রে অভিনয় করেন কাজী মারুফ ও শাবনূর। পরের বছর নির্মাণ করেন সমাজকে বদলে দাও। ২০০৬ সালে রবীন্দ্রনাথ ঠাকুর রচিত কাবুলিওয়ালা ছোটগল্প অবলম্বনে নির্মাণ করেন কাবুলিওয়ালা। এতে নাম ভূমিকায় অভিনয় করেন মান্না, এবং অন্যান্য প্রধান চরিত্রে অভিনয় করেন প্রার্থনা ফারদিন দিঘী, সুব্রত বড়ুয়া ও দোয়েল। ২০০০ এর দশকের শেষের দিকে তার পুত্র মারুফকে নিয়ে নির্মাণ করেন ক্যাপ্টেন মারুফ (২০০৭) ও শ্রমিক নেতা (২০০৯)।
স্টোক সিটি ফুটবল ক্লাব
{{Infobox football club {স্টোক র‍্যাম্বলার্স ফুটবল ক্লাব হিসেবে) }} }} স্টোক সিটি ফুটবল ক্লাব (Stoke City Football Club; এছাড়াও স্টোক সিটি এফসি অথবা শুধুমাত্র স্টোক সিটি নামে পরিচিত) হচ্ছে স্টোক-অন-ট্রেন্ট ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৮৬৩ সালে স্টোক র‍্যাম্বলার্স ফুটবল ক্লাব হিসেবে প্রতিষ্ঠিত হয়েছে। ১৯২৫ সালে স্টোক-অন-ট্রেন্টকে নগরীর মর্যাদা দেয়ার পর ক্লাবটির নাম পরিবর্তন করে বর্তমান নামে নামকরণ করা হয়। নটস কাউন্টির পর, এই ক্লাবটি বিশ্বের দ্বিতীয় প্রাচীনতম ফুটবল ক্লাব। এছাড়াও ক্লাবটি দ্য ফুটবল লিগের প্রতিষ্ঠাতা সদস্য। স্টোক সিটি তাদের সকল হোম ম্যাচ স্টোক-অন-ট্রেন্টের বেট৩৬৫ স্টেডিয়ামে খেলে থাকে; যার ধারণক্ষমতা হচ্ছে ৩০,০৮৯। বর্তমানে এই ক্লাবের ম্যানেজারের দায়িত্ব পালন করছেন মাইকেল ও'নিল এবং সভাপতির দায়িত্ব পালন করছেন জন কোটস ও পিটার কোটস। ইংরেজ রক্ষণভাগের খেলোয়াড় রায়ান শোক্রস এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, স্টোক সিটি এপর্যন্ত ৮টি শিরোপা জয়লাভ করেছে; যার মধ্যে ২টি ইএফএল চ্যাম্পিয়নশিপ এবং ১টি ফুটবল লিগ কাপ শিরোপা রয়েছে।
অর্জন
উৎস:
লিগ
দ্বিতীয় বিভাগ / ইএফএল চ্যাম্পিয়নশিপ (২য় স্তর) তৃতীয় বিভাগ উত্তর / দ্বিতীয় বিভাগ (৩য় স্তর)
কাপ
এফএ কাপ লিগ কাপ: ১ ফুটবল লিগ ট্রফি: ২
আপ (২০০৯-এর চলচ্চিত্র)
আপ ("UP") পিট ডক্টার পরিচালিত ও পিক্সার অ্যানিমেশন স্টুডিও প্রযোজিত ২০০৯ সালে মুক্তিপ্রাপ্ত একটি থ্রিডি অ্যানিমেটেড কমেডি ও রোমাঞ্চ চলচ্চিত্র। ছবিটি এক বৃদ্ধ কার্ল ফ্রেডরিকসন (কণ্ঠঃ এডওয়ার্ড এস্নার) এবং আটকে পড়া এক কিশোর স্কাউট রাসেলকে (কণ্ঠঃ জর্ডান নাগাই) ঘিরে। ৭৮ বছর বয়সী কার্ল হাজার হাজার বেলুন দিয়ে তার বাসাকে উড়িয়ে দেন এবং দক্ষিণ আমেরিকার উদ্দেশ্যে যাত্রা করেন। তার ভালবাসার স্ত্রীর প্রতিশ্রুতি পূর্ণ করার জন্য। এই ছবির সহকারী-পরিচালক ছিলেন বব পিটারসন এবং সুরকার ছিলেন মাইকেল গেসিনো।
ডক্টার এই বিষয়ে কাজ শুরু করেন ২০০৪ সালে, যেখানে তিনি কল্পনা করেন এমন একজন মানুষের কথা যে তার ক্লান্তিকর জীবন থেকে রক্ষা পাওয়ার জন্য পালানোর চেষ্টা করছে এবং রোমাঞ্চের অপেক্ষা করছে। তিনি এবং পিক্সারের এগারোজন অন্যান্য চিত্রকার ভেনেজুয়েলায় তিন দিন যাপন করে বিভিন্ন অনুসন্ধান চালান। পরে চরিত্রগুলো কার্টুন আঁকা হয়। ভাসমান বাড়িটি ১০,০০০ থেকে ২০,০০০ বেলুন দ্বারা সংযুক্ত ছিল। আপ পিক্সারের প্রথম ছবি যা ডিজনি ডিজিটাল থ্রি-ডি দ্বারা প্রস্তুত করা।
আপ ২০০৯-এর ২৯ই মে মুক্তি পায় এবং সে বছরই অনুষ্ঠিত ২০০৯কান চলচ্চিত্র উৎসব-এ অংশ নেয় যা কান চলচ্চিত্র উৎসবের ইতিহাসে প্রথম অ্যানিমেশন এবং থ্রি-ডি চলচ্চিত্র । এই ছবিটি বাণিজ্যিকভাবে ব্যাপক সাড়া পায় এবং আয় করে ৭৩১ মিলিয়ন ডলার। আপ অস্কারের জন্য মনোনীত হয় এবং সেই সঙ্গে সেরা চলচ্চিত্রর জন্যও মনোনীত হয়। । যা অ্যানিমেশন চলচ্চিত্র হিসেবে পিক্সারের শ্রেষ্ঠ চলচ্চিত্র বিউটি এ্যান্ড বিস্টের পর প্রথম।
খুমি ভাষা
খুমি বা খুমি চিন ভাষা (Khumi Chin) দক্ষিণ চীন (Chin) ভাষার একটি উপভাষা। ভাষাটি পশ্চিম মিয়ানমারের চিন রাজ্যের দক্ষিণ প্রান্তে পালেৎওয়া ও তার আশেপাশের অঞ্চলে, এবং বাংলাদেশের বান্দরবান জেলাতে প্রচলিত। বর্তমানে ভাষাটিতে প্রায় ৭০ হাজার লোক কথা বলেন, তবে রাখাইন বা আরাকানীয় ভাষা এবং বর্মী ভাষার প্রভাবে এর বক্তা সংখ্যা হ্রাস পাচ্ছে।
রূপকথার গল্প
রূপকথার গল্প তৌকির আহমেদ পরিচালিত ২০০৬ সালের বাংলাদেশী নাট্য চলচ্চিত্র। তৌকির আহমেদের নিজের গল্প, চিত্রনাট্য ও সংলাপে চলচ্চিত্রটি প্রযোজনা ও পরিবেশনা করেছে ইমপ্রেস টেলিফিল্ম। এতে অভিনয় করেছেন তৌকীর আহমেদ, চঞ্চল চৌধুরী, তাসকিন সুমী, মামুনুর রশীদ, হুমায়ুন ফরীদি, মোশাররফ করিম প্রমুখ।
এই চলচ্চিত্র পরিচালনার জন্য তৌকীর আহমেদ সমালোচকদের বিচারে শ্রেষ্ঠ পরিচালক হিসেবে এবং চঞ্চল চৌধুরী শ্রেষ্ঠ চলচ্চিত্র অভিনেতা হিসেবে মেরিল-প্রথম আলো পুরস্কার লাভ করে। এছাড়া চলচ্চিত্রটি ২০০৮ সালে ঢাকা আন্তর্জাতিক চলচ্চিত্র উৎসব-এ দর্শক পছন্দ পুরস্কার অর্জন করে।
কাহিনী সংক্ষেপ
একজন যুবক তার চাকরির প্রথম দিনই চাকরি হারিয়ে পথে ঘুরতে ঘুরতে এক মহিলার সাথে দেখা হয়। তার কোলে একটি বাচ্চা ছিল। মহিলাটি বাচ্চার জন্য খাবার কেনার কথা বলে তার কাছে বাচ্চাটি রেখে একজন ট্রাক ড্রাইভারের সাথে চলে যায়। পুলিশ তাকে শিশু অপহরণকারী বলে চিহ্নিত করে তাকে থানায় নিয়ে যায়। অন্যদিকে মহিলাটি ফিরে এসে তার বাচ্চাকে না পেয়ে ট্রাক ড্রাইভারকে নিয়ে শহরের অলিতে গলিতে খুঁজে বেড়ায়। যুবকটি তার নৈতিক বোধ থেকে বাচ্চাটিকে ছেড়ে যেতে পারে না। সে তার যথাসাধ্য চেষ্টা করে বাচ্চাটিকে বাঁচাতে। কিন্তু অনেক চেষ্টার পরও যুবকটি বাচ্চাটির কোনো সংগতি করতে পারে না। বিভিন্ন স্থানে ঘুরতে ঘুরতে যুবকটি বাচ্চাটিকে নিয়ে একটি রেলস্টেশনে পৌছায়। অন্যদিকে মহিলাটি ট্রাক ড্রাইভারের সাথে অনাকাঙ্ক্ষিত ঘটনায় জড়িয়ে পড়ে ও ড্রাইভারটিকে ছেড়ে চলে আসে। অতঃপর কাকতালীয়ভাবে ঐ একই রেলস্টেশনে উপস্থিত হয়। মহিলাটি বিনাবাক্যব্যয়ে বাচ্চাকে নিয়ে চলে যায়। যুবকটির ঐদিকে নির্বাকভাবে তাকিয়ে থাকার দৃশ্যের মধ্যদিয়ে কাহিনীর সমাপ্তি ঘটে।
কুশীলব
• তৌকির আহমেদ - ট্রাক ড্রাইভার
• চঞ্চল চৌধুরী - একজন যুবক
• তাসকিন সুমী - সাহার বানু, মা
• মামুনুর রশীদ - বাকাউল, ওসি
• হুমায়ুন ফরীদি - মদ্যপ ব্যক্তি
• রহমত আলী
• এজাজুল ইসলাম - রেস্টুরেন্টের ম্যানেজার
• তুষার খান - রেস্টুরেন্টের বাবুর্চি
• ইকবাল বাবু - এসপি আমিনুল
• নুজহাত ইসলাম ফিমা - মদ্যপ ব্যক্তির মেয়ে
• মোশাররফ করিম - পকেটমার
• ঝুনা চৌধুরী - ট্রাক ড্রাইভার
• আবুল হায়াত
• সালেহ আহমেদ
• ইনামুল হক
• শবনম পারভীন
সঙ্গীত
রূপকথার গল্প চলচ্চিত্রের সঙ্গীত পরিচালনা করেছেন বারী সিদ্দিকী। গীত রচনা করেছেন শহীদুল্লাহ ফরায়েজী ও বারী সিদ্দিকী। এছাড়া নিধু বাবু ও রবীন্দ্রনাথ ঠাকুর রচিত কয়েকটি গান এতে গৃহীত হয়েছে।
সমালোচকদের প্রতিক্রিয়া
দ্য ডেইলি স্টারে এক চলচ্চিত্র সমালোচনায় বলা হয় চলচ্চিত্রটির নাম রূপকথার গল্প হলেও আসলে এতে রূপকথা নেই আছে এক নারীর জীবনের করুণ গল্প, যে তার হারিয়ে যাওয়া সন্তানকে খুঁজছে। পরিচালক তৌকীর আহমেদ সমসাময়িক জীবনের এই মর্মস্পর্শী বাস্তবতাকে এই ছবিতে তুলে ধরেছেন। তবে কিছু দৃশ্য অপ্রয়োজনীয় বলে মনে হয়েছে।
মুন্সীগঞ্জ-৩
মুন্সীগঞ্জ-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মুন্সীগঞ্জ জেলায় অবস্থিত জাতীয় সংসদের ১৭৩নং আসন।
সীমানা
মুন্সীগঞ্জ-৩ আসনটি মুন্সীগঞ্জ জেলার গজারিয়া উপজেলা ও মুন্সীগঞ্জ সদর উপজেলা নিয়ে গঠিত।
উধম সিং নগর জেলা
উধম সিং নগর জেলা উত্তর ভারতের উত্তরাখণ্ড রাজ্যের অন্যতম একটি জেলা। রুদ্রপুর শহরে জেলা সদর দপ্তর অবস্থিত। এ জেলা সাতটি তহশিল নিয়ে গঠিত, যথা বাজপুর, গদরপুর, জসপুর, কাশীপুরে, কিচ্ছা, খতিমা, সিতারগঞ্জ । উধম সিং নগর জেলা তারাই অঞ্চলে অবস্থিত এবং উত্তরাখণ্ডের কুমাওন বিভাগের অন্তর্ভুক্ত। এধম সিং নগর জেলার উত্তরে নৈনিতাল জেলা, উত্তর-পূর্বে চম্পাবত জেলা, পূর্বে নেপাল, দক্ষিণে ও পশ্চিমে উত্তরপ্রদেশ রাজ্যের বেরেলী, রামপুর, মোরাদাবাদ, পিলিভিট এবং বিজনোর জেলা অবস্থিত। অক্টোবর ১৯৯৫ সালেমায়াবতী সরকার কর্তৃক নৈনিতাল জেলার বাইরে উধম সিং নগর জেলা প্রতিষ্ঠিত হয়। মুক্তিযোদ্ধা এবং ভারতীয় বিপ্লবী উধাম সিং য়ের নামে জেলাটির নামকরণ করা হয়।
ইঞ্জিনিয়ার এবং কৃষি বিজ্ঞানীদের জন্য খ্যাত গোবিন্দ বল্লভ পান্ত কৃষি ও প্রযুক্তি বিশ্ববিদ্যালয়টি রুদ্রপুর থেকে ০৫ কিলোমিটার দুরত্বে অবস্থিত।
জনসংখ্যার উপাত্ত
ভারতের জনগণনা ২০১১ অনুসারে উধম সিং নগর জেলার মোট জনসংখ্যা ১,৬৪৮,৩৬৭ জন, যা গিনি-বিসাউ এর মোট জনসংখ্যার সমান বা মার্কিন যুক্তরাষ্ট্রের আইডাহোর রাজ্যের মোট জনসংখ্যার সমান। এটি ভারতের ৬৪০টি জেলার মধ্যে ৩০৩ তম জনবহুল জেলা। এ জেলার জনসংখ্যার ঘনত্ব প্রতি বর্গকিলোমিটারে ৬৪৮ জন বা প্রতি বর্গ মাইলে ১,৬৮০ জন লোক বসবাস করে। ২০০১ থেকে ২০১১ এর দশকে জেলার জনসংখ্যা বৃদ্ধির হার ছিল ৩৩.৪%। উধম সিং নগর জেলার লিঙ্গ অনুপাত প্রতি ১০০০ পুরুষের বিপরীতে ৯১৯ জন মহিলা রয়েছে এবং সাক্ষরতার হার ৭৪.৪৪%।
ভাষাসমূহ
উধম সিং নগরে কথিত প্রধান ভাষা হ'ল: হিন্দি ভাষা ৭২.১৮% (কুমাওনি ৫.২২%, ভোজপুরি ৩.৬৫%, গড়ওয়ালী ০.৩৫% সহ), উর্দু ভাষা ৬.৩৮%, পাঞ্জাবী ভাষা ১০.০৯%, বাংলা ভাষা ৭.৮৬%, থারু (মৈথিলী ভাষার অধীনে) ২.৮৮%।
রেলওয়ে স্টেশন
একটি ট্রেন স্টেশন, রেলস্টেশন, রেলওয়ে স্টেশন বা ডিপো হ'ল একটি রেলপথ সুবিধা বা অঞ্চল যেখানে ট্রেনগুলি নিয়মিত যাত্রী বা মাল পরিবহন বা উভয়কেই লোড বা আনলোড করে। এটিতে কমপক্ষে একটি ট্র্যাক-সাইড প্ল্যাটফর্ম এবং একটি স্টেশন বিল্ডিং (ডিপো) থাকে, যা টিকিট বিক্রয় এবং বিশ্রামাগার মতো আনুষঙ্গিক পরিষেবা সরবরাহ করে। কোনও স্টেশন যদি একক-ট্র্যাক রেলপথে থাকে তবে ট্র্যাফিক চলাচলের সুবিধার্থে এটির প্রায়শই একটি পাসিং লুপ থাকে। সবচেয়ে ছোট স্টেশনগুলিকে প্রায়শই "স্টপস" বা বিশ্বের কিছু অংশে "হল্ট" (পতাকা থামানো) হিসাবে উল্লেখ করা হয়।
স্টেশনগুলি স্থল স্তরের, ভূগর্ভস্থ বা উত্তোলিত হতে পারে। স্টেশনগুলিতে রেলপথ পরিবর্তনের জন্য সংযোগকারী রেললাইন বা অন্যান্য পরিবহন মাধ্যম যেমন বাস, ট্রাম বা অন্যান্য দ্রুতগামী গণপরিবহন ব্যবস্থা উপলব্ধ থাকে।
ইতিহাস
বিশ্বের প্রথম নথিভুক্ত করা রেলস্টেশনটি ছিল ওয়েলসের সোয়ানসিয়ায় ওয়েস্টারমাউথ রেলপথের (পরে সোয়ানসি এবং মম্বলস রেলপথ হিসাবে পরিচিত হয়) দ্য মাউন্ট, যা যাত্রীবাহী পরিষেবা শুরু করেছিল ১৮০৭ সালে, যদিও ট্রেনগুলি লোকোমোটিভের পরিবর্তে ঘোড়া দ্বারা পরিচালনা করা হত। মেরিল্যান্ডের বাল্টিমোরের দ্বিতল মাউন্ট ক্লেয়ার স্টেশন, যা একটি যাদুঘর হিসাবে রয়েছে বর্তমানে, প্রথম যাত্রীবাহী পরিষেবাটি ঘোড়ায় টানা বাল্টিমোর এবং ওহাইও রেলপথের টার্মিনাস হিসাবে ২২ মে ১৮৩০ সালে পথ চলা শুরু করে।
মোল্লারগাঁও ইউনিয়ন
মোল্লারগাঁও ইউনিয়ন বাংলাদেশের সিলেট জেলার দক্ষিণ সুরমা উপজেলার একটি ইউনিয়ন।
অবস্থান ও সীমানা
উত্তরে সুরমা নদী ও কান্দিগাঁও ইউনিয়ন দক্ষিণে তেতলী ইউনিয়ন ও বাসিয়া নদী, পূর্ব সুরমা নদী ও বরইকান্দিম ইউনিয়ন, পশ্চিমে বাসিয়া নদী।
ইতিহাস
মোল্লারগাঁও ইউনিয়ন ১৯৬২ সালে প্রতিষ্ঠা হয়। ইউনিয়নের প্রথম চেয়ারম্যান হাজী তমিজ উল্লাহ মিয়া। ইউনিয়নটি প্রথমে সিলেট সদর উপজেলার ৯নং ইউনিয়ন ছিল। পরবর্তীতে ২০০৫ সালের মে মাসে দক্ষিণ সুরমা উপজেলা বিভক্ত হওয়ায় ০১ নং মোল্লারগাঁও ইউনিয়ন নামে পরিচিতি লাভ করে। ১৯৯৫ সনে নতুন ইউনিয়ন পরিষদ ভবন তৈরী করা হয়। অত্যন্ত সফলতার সাথে আপন গতিতে সকল কার্যক্রম পরিচালিত হচ্চে।
আয়তন ও জনসংখ্যা
আয়তন ৯.৫৬ বর্গ কি:মি:। লোকসংখ্যা মোট : ৪০৬১০ জন।
সবকিছুর তত্ত্ব
সবকিছুর তত্ত্ব হল সর্বশেষ তত্ত্ব, চূড়ান্ত তত্ত্ব বা মূল তত্ত্ব যা পদার্থবিদ্যার উপপ্রমেয়মূলক (অর্থঃ যা এখনো চূড়ান্তভাবে প্রমাণিত হয়নি) একক কাঠামো / তত্ত্ব, যেটি দ্বারা পদার্থবিদ্যার সব সূত্র সুন্দর-সামঞ্জস্যপূর্ণভাবে প্রতিপাদন করা যাবে। এর দ্বারা মহাবিশ্বের সকল উপাদান / পারস্পরিক ক্রিয়াকে (পদার্থ, শক্তি, মাত্রা বা অন্যান্য কিছু) পরস্পরের সাথে সম্পর্কযুক্ত করা যাবে ও ব্যাখ্যা করা যাবে। 'সবকিছুর তত্ত্ব' সমস্যাটি হল পদার্থবিদ্যার সমাধান না হওয়া বড় সমস্যাগুলোর একটি। গত বেশ কয়েক শতাব্দী ধরে দুটি তাত্ত্বিক কাঠামো (মোটামুটি পূর্ণ তত্ত্ব) আবিষ্কার করা হয়েছে যা মোটামুটিভাবে 'সবকিছুর তত্ত্ব' এর প্রায় অনুরূপ। এ দু'টি তত্ত্ব হল সাধারণ আপেক্ষিকতা ও কোয়ান্টাম ক্ষেত্র তত্ত্ব, যেগুলোর উপর ভিত্তি করে সম্পূর্ণ আধুনিক পদার্থবিদ্যা প্রতিষ্ঠিত। সাধারণ আপেক্ষিকতা হল এমন একটি তাত্ত্বিক কাঠামো যা কেবল মহাকর্ষ বলের উপর ভিত্তি করে মহাকাশকে (বৃহৎ আকারের ও অনেক ভরের বস্তুক্ষেত্র, যেমনঃ তারা, ছায়াপথ, ছায়াপথগুচ্ছ ইত্যাদি) বুঝতে সাহায্য করে। অপরপক্ষে, কোয়ান্টাম ক্ষেত্র তত্ত্ব হল এমন একটি তাত্ত্বিক কাঠামো যা মহাকর্ষ বলটি বাদে অন্যান্য বলসমূহের (সবল ও দুর্বল নিউক্লিয় বল এবং তড়িৎচুম্বকীয় বল) উপর ভিত্তি করে মহাকাশকে (ক্ষুদ্র আকারের ও অতি অল্প ভরের বস্তুক্ষেত্র, যেমনঃ অতিপারমানবিক কণা, পরমাণু, অণু ইত্যাদি) বুঝতে সাহায্য করে।  কোয়ান্টাম ক্ষেত্র তত্ত্ব সফলভাবে আদর্শ মডেল (প্রমিত মডেল) কে প্রমাণ করেছে এবং তিনটি বলের আন্তঃক্রিয়া (পারস্পরিক ক্রিয়া) কে (যেগুলো হল, সবল ও দুর্বল নিউক্লিয় বল এবং তড়িৎচুম্বকীয় বল) একত্রিত করেছে (যেটিকে মহা একত্রীকরণ তত্ত্ব বলে)।
জাহাফ জেলা
জাহাফ জেলা হল ইয়েমেনের ধলে গভর্নরেটের একটি জেলা। ২০০৩ সালের হিসাবে এ জেলার জনসংখ্যা ২২৮৯৭ জন।
সবকিছুর তত্ত্ব
অনেক বছরের গবেষণার মাধ্যমে পদার্থবিদেরা তাত্ত্বিকভাবে এই দুই তত্ত্বের দেয়া প্রতিটি তাত্ত্বিক পূর্বাভাষের শতভাগ নিশ্চিত (যা আশাতীত) প্রমাণ পেয়েছেন (যখন তাদেরকে ঐ সঠিক ক্ষেত্রে সব শর্ত পূরণ করে পরীক্ষা করা হয়)। এগুলোর পাশাপাশি বিজ্ঞানীরা আরো জানতে পেরেছেন যে সাধারণ আপেক্ষিকতা ও কোয়ান্টাম ক্ষেত্র তত্ত্ব তত্ত্ব দুটি বর্তমানে যেভাবে আছে তা পরস্পর সংগতিহীন – তারা উভয়ই সঠিক হতে পারে না। যেহেতু সাধারণ আপেক্ষিকতা ও কোয়ান্টাম ক্ষেত্র তত্ত্ব সাধারণ প্রয়োগক্ষেত্র অনেক ভিন্ন (যথাক্রমে অতি বৃহৎ ও অতি ক্ষুদ্র ক্ষেত্র), সেহেতু বেশিরভাগ ক্ষেত্রেই তত্ত্ব দুটির যেকোন একটি কোন এক ক্ষেত্রে ব্যবহার করা যায় (দুটিই উভয় ক্ষেত্রে ব্যবহার করা যায় না)। ফলে পরিষ্কারভাবেই বুঝা যায় যে, সাধারণ আপেক্ষিকতা ও কোয়ান্টাম ক্ষেত্র তত্ত্বের এই অসামঞ্জস্যতা অতি ক্ষুদ্র আকারের কিন্তু বিশাল ভরের ক্ষেত্র (যেমন ব্ল্যাক হোল (কৃষ্ণ বিবর) এর অভ্যন্তর বা মহাবিশ্ব শুরুর সময়কাল (যেমন মহাবিস্ফোরণের ঠিক পরের মুহুর্ত)) এর ক্ষেত্রে একটি বড় সমস্যা। এই অসামঞ্জস্যতা সমাধানে, এমন একটি তাত্ত্বিক কাঠামো দরকার যা বাস্তবতার আরো গভীরে গিয়ে সেখানে যা আছে তা প্রকাশ করবে। তাছাড়া মহাকর্ষ বলকে অন্য তিন বলের সাথে একত্রিত করতে হবে এবং সাধারণ আপেক্ষিকতা ও কোয়ান্টাম ক্ষেত্র তত্ত্ব এর ক্ষেত্রকে একসূতায় সামঞ্জস্যপূর্ণভাবে বাঁধতে পারে এমন কিছু আবিষ্কার করতে হবে। মোটকথা, এমন একটি তত্ত্ব যা পদার্থবিদ্যার সকল ঘটনা ব্যাখ্যা করতে সক্ষম। এই কাজ সমাধানের লক্ষ্যে, 'কোয়ান্টাম মহাকর্ষ' দারুণ কাজে আসছে।
প্রথমদিকে, 'সবকিছুর তত্ত্ব' শব্দটিকে ব্যবহার করা হত বিভিন্ন অতিসাধারণীকৃত তত্ত্বকে শ্লেষ করার জন্যে। উদাহরণস্বরূপ, ১৯৬০ এর দশকে স্টানিস্ল লেম (Stanisław Lem) এর সায়েন্স ফিকশন ধারাবাহিক গল্পের একটি চরিত্র- 'Ijon Tichy' এর দাদা 'সবকিছুর সাধারণ তত্ত্ব' এর উপর কাজ করেছিলেন বলে জানা যায়। পদার্থবিদ জন এলিস ১৯৮৬ সালে নেচার সাময়িকীর এক নিবন্ধে দাবি করেন যে তিনিই সর্বপ্রথম প্রযুক্তি বিষয়ক সাহিত্যে এই শব্দটি আনেন। সময়ের সাথে সাথে তাত্ত্বিক পদার্থবিদ্যা গবেষণায় এই শব্দটি ব্যাপক জনপ্রিয় হতে শুরু করে।
প্রাচীন গ্রিসে, সক্রেটিসের পূর্বকার দার্শনিকরা লক্ষ্য করেন যে, দৃশ্যমান ঘটনাসমূহের (বিক্রিয়া/অন্যান্য ঘটনা) স্পষ্ট বৈচিত্র্য এক ছোট ধরনের আন্তক্রিয়ার ফলে হচ্ছে, আর তাদের নাম হল গতি আর সংঘর্ষ। 'পরমাণু'র (যা ডেমোক্রিটাস প্রদত্ত নাম) ধারণাটা ছিল প্রকৃতিতে দৃশ্যমান সকল ঘটনাকে একীভূত করার প্রথমদিককার এক দার্শনিক প্রচেষ্টা।
আর্কিমিডিস সম্ভবত প্রথম বিজ্ঞানী যিনি প্রকৃতিকে 'স্বতঃসিদ্ধ উক্তি' (axiom = যা যুক্তি ও প্রমাণ ব্যতিরেকে সত্য বলে গৃহীত উক্তি) বা মূলনীতি দ্বারা ব্যাখ্যা করেন আর সেগুলো হতে নতুন ফলাফল (বা, নীতি) প্রতিপাদন করেন। এভাবে তিনি কিছুসংখ্যক 'স্বতঃসিদ্ধ উক্তি' দ্বারা 'সবকিছু' ব্যাখ্যা করতে চেষ্টা করেন। যেকোন ধরনের 'সবকিছুর তত্ত্ব' এর মত তত্ত্ব 'স্বতঃসিদ্ধ উক্তি'র উপর ভিত্তি করে দেয়া হয় বলে আশা করা যায় আর সেটা হতে সকল দৃশ্যমান ঘটনা প্রতিপাদন করার চেষ্টা করা হয়।
অসি হুইটলি
অসওয়াল্ড স্টিফেন অসি হুইটলি, সিবিই (Ossie Wheatley; জন্ম: ২৮ মে, ১৯৩৫) কাউন্টি ডারহামের লো ফেল এলাকায় জন্মগ্রহণকারী বিখ্যাত ও সাবেক প্রথম-শ্রেণীর ইংরেজ ক্রিকেট তারকা। প্রথম-শ্রেণীর ইংরেজ কাউন্টি ক্রিকেটে ওয়ারউইকশায়ার ও গ্ল্যামারগনের প্রতিনিধিত্ব করেছেন। তন্মধ্যে, ১৯৬১ থেকে ১৯৬৬ সময়কালে গ্ল্যামারগনের অধিনায়কের দায়িত্বে ছিলেন। এছাড়াও, কেমব্রিজ বিশ্ববিদ্যালয়ের পক্ষেও খেলেছেন অসি হুইটলি। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, নিচেরসারিতে ডানহাতে ব্যাটিং করতেন তিনি।
শৈশবকাল
বার্মিংহামের কিং এডওয়ার্ডস স্কুলে অধ্যয়ন করেন। এরপর কেমব্রিজের গনভিল ও কাইয়াস কলেজে ভর্তি হন। দীর্ঘদেহী, খোলামেলা চুলের অধিকারী অসি হুইটলি মিডিয়াম বোলার হিসেবে খেলতেন। ১৯৫৮ সালে কেমব্রিজ বিশ্ববিদ্যালয়ের পক্ষে খেলায় অংশগ্রহণের মাধ্যমে পাদপ্রদীপে চলে আসেন। এ সময় বিশ্ববিদ্যালয়ের পক্ষে ১৮-এর নিচে গড়ে রান দিয়ে সর্বাধিকসংখ্যক ৮০ উইকেট পান।
কাউন্টি ক্রিকেট
বিশ্ববিদ্যালয়ের ছুটির দিনগুলোয় ওয়ারউইকশায়ারের পক্ষে খেলে সীমিত পর্যায়ের সফলতা পান। তবে, ১৯৫৯ সালে কাউন্টি দলটিতে পূর্ণাঙ্গকালীন খেলে তুলনামূলকভাবে অধিক রান খরচ করে শতাধিক উইকেট লাভ করেন। ১৯৬০ সালে আবারও এ সফলতা পান। কিন্তু, মৌসুম শেষে গ্ল্যামারগনে চলে আসেন। সেখানে ১৯৪৭ সাল থেকে দলের অধিনায়কের দায়িত্বে পালনকারী উইল্ফ উলারের স্থলাভিষিক্ত হন তিনি। কয়েক মৌসুম টেস্ট বোলার জেফ জোন্সের সাথে নতুন বল নিয়ে বোলিং উদ্বোধনে নামতেন। অধিনায়ক হিসেবে ছয় বছর ২০ রানেরও কম খরচায় ছয় শতাধিক উইকেট পেয়েছিলেন। ১৯৬৬ মৌসুম শেষে অধিনায়কের দায়িত্ব থেকে অব্যাহতি নেন।
১৯৬৭ সালে কেবলমাত্র কয়েকটি খেলায় অংশ নিয়েছিলেন তিনি। ১৯৬৮ সালের শুরুতে আঘাতের কবলে পড়েন তিনি। তাসত্ত্বেও ১৬টি কাউন্টি চ্যাম্পিয়নশীপের খেলায় অংশগ্রহণের সুযোগ পেয়েছিলেন। বোলিংয়ে বেশ সফলতা পান। ১৩ রানেরও কম খরচায় ৮২ উইকেট শিকার করেছিলেন তিনি। এরফলে ঐ মৌসুমে জাতীয় গড়ে শীর্ষস্থান দখল করেছিলেন।
পরবর্তী শীতকালে উদযাপিত ওয়েস্ট ইন্ডিজের বিপক্ষে একটি খেলায় অংশগ্রহণের পর অবসর গ্রহণ করেন। সবগুলো খেলায় অংশ নিয়ে ২১ রানেরও কম গড়ে ১,০৯৯ রান তুলেছিলেন। তবে, ব্যাটিং করার জন্যে তাকে কখনো দশ নম্বরের উপরে নিয়ে আসা হয়নি। শেষ দুইটি স্থানের জন্যে জেফ জোন্সের সাথে স্থান অদল-বদল করতেন অসি হুইটলি। উইকেট লাভের তুলনায় কোনক্রমে রান অতিক্রম করতে পেরেছিল। কাউন্টি ক্রিকেটে সর্বোচ্চ রান করেছেন মাত্র ২১। তবে উৎসবমুখর খেলায় জেন্টলম্যানের সদস্যরূপে ১৯৬১ সালে ৩৪ রানে অপরাজিত ছিলেন। এ পর্যায়ে ১০ম উইকেটে ট্রেভর বেইলি’র সাথে ৫৫ রানের জুটি গড়েন।
অবসর
অবসর গ্রহণের পর কাউন্টি ও জাতীয় পর্যায়ে প্রথিতযশা ক্রিকেট প্রশাসকের ভূমিকায় অবতীর্ণ হয়েছেন। ইংল্যান্ড টেস্ট ক্রিকেট দল নির্বাচকের দায়িত্ব পালনসহ টেস্ট ও কাউন্টি ক্রিকেট বোর্ডের সভাপতির দায়িত্ব পালন করেন। পাশাপাশি গ্ল্যামারগনের সভাপতিত্ব করেন তিনি। ১৯৭৭ সালে নববর্ষের সম্মাননায় সিবিই পদবীতে ভূষিত হন।
গ্যালভানিক কোষ
350px|thumb|Zn-Cu গ্যালভানিক কোষের গড়ন। গ্যালভানিক কোষ যা লুইজি গ্যালভানির নামানুসারে গঠিত হয়েছে, তা দুটি আলাদা ধাতুর তৈরি তড়িতদ্বারকে একটি লবণ সেতু বা দুটি আলাদা অর্ধকোষকে একটি পোরোয়াস ডিস্কের সংযোগে তৈরি করা হয়। একে ভলটায়িক কোষ বা ইলেকট্রোকেমিক্যাল কোষও বলা হয়ে থাকে।
ইতিহাস
১৭৮০ সালে লুইজি গ্যালভানি আবিষ্কার করেন যে, দুটি ভিন্ন ধাতু যেমন: তামা ও দস্তাকে একসাথে যুক্ত করে একটি ব্যাঙের একটি স্নায়ুর আলাদা অংশে যুক্ত করলে পা দুটি দুলে ওঠে। তিনি এটিকে প্রাণী বিদ্যুত বলে আখ্যা দেন। ১৮০০ সালের দিকে আলেসান্দ্রো ভোল্টার তৈরি ভোল্টায়িক পাইল গ্যালভানিক কোষের অনুরূপ। এই আবিষ্কার ব্যাটারী বা বিদ্যুত কোষ আবিষ্কারের পথ সুপ্রসন্ন করে।
বিবরণ
একটি গ্যালভানিক কোষে দুটি অর্ধকোষ থাকে। প্রতিটি অর্ধকোষে একটি ইলেকট্রোড যা জিঙ্ক ও কপারের পাত এবং একটি ইলেকট্রোলাইট যা এদের জলীয় দ্রবণ ZnSO4 ও CuSO4। ধাতব ইলেকট্রোডের ধাতু মিশ্রণের সাথে দ্রবীভূত হতে পারে এবং এর ফলে ইলেকট্রোলাইটে ধনাত্মক আয়ন যুক্ত হয় এবং ইলেকট্রনে ঋনাত্মক চার্জযুক্ত ইলেকট্রোড থাকে। এভাবে সকল অর্ধকোষে নিজস্ব অর্ধ-বিক্রিয়া ঘটে। চিত্রে প্রদর্শিত ডেনিয়েল কোষে Zn অনুর দ্রবীভূত হবার প্রবণতা Cu অণু থেকে বেশি। নির্দিষ্ট করে বললে, জিঙ্ক ইলেকট্রোডের ইলেকট্রনগুলোতে কপার ইলেকট্রোডের ইলেকট্রনের তুলনায় বেশি শক্তি থাকে। কেননা ইলেকট্রনের আধান ঋনাত্মক, এখন ইলেকট্রনকে আরো শক্তি দিতে হলে জিঙ্ককে কপারের চেয়ে বেশি ঋনাত্মক ইলেকট্রিকাল পোটেনশিয়াল থাকতে হবে। অবশ্য ইলেকট্রোডদ্বয়ের মধ্যে বাহ্যিক সংযোগ না থাকলে বিদ্যুত প্রবাহিত হয় না।
যখন ইলেকট্রোড দুটিকে বাহ্যিকভাবে সংযুক্ত করা হয় তখন ইলেকট্রনগুলো ঋনাত্মক ইলেকট্রোড জিঙ্ক থেকে ধনাত্মক ইলেকট্রোড কপারের দিকে অগ্রসর হয়। ইলেকট্রনের ঋনাত্মক আধান থাকার কারণে ইলেকট্রন প্রবাহের বিপরীত দিকে বিদ্যুত প্রবাহিত হয়। একই সময়ে ইলেকট্রোলাইটের ভিতর দিয়ে সমান পরিমাণ আয়নিক প্রবাহ চলে। বহিঃস্থ সংযোগের মাধ্যমে প্রতি দুটি ইলেকট্রন জিঙ্ক ইলেকট্রোড থেকে কপার ইলেকট্রোডের দিকে প্রবাহিত হবার সময় একটি Zn অণূ অবশ্যই দ্রবণে Zn2+ আয়ন হিসেবে চলে যাবে এবং চলে যাওয়া দুটি ইলেকট্রনকে প্রতিস্থাপিত করবে। সংজ্ঞানুযায়ী অ্যানোড হলো সেই ইলেকট্রোড যেখানে জারণ বিক্রিয়া সংঘটিত হয়, অর্থাত গ্যালভানিক কোষে জিঙ্ক ইলেকট্রোড একটি অ্যানোড। কপার ইলেকট্রোডে গৃহীত দুটি ইলেকট্রন দ্রবণে গিয়ে একটি Cu2+ আয়নের সাথে যুক্ত হয়ে কপার অণু গঠন করে যা Cu ইলেকট্রোডে যুক্ত হয়। একইভাবে ক্যাথোডে বিজারণ সংঘটিত হয় বা ইলেকট্রন গৃহীত হয়, তাই এখানে কপার ইলেকট্রোডটি একটি ক্যাথোড।
কোন ইলেকট্রোডে কোন বিক্রিয়া সংঘটিত হয় তা মনে রাখার একটি সহজ পদ্ধতি হল anode ও oxidation উভয়েই ইংরেজি স্বরবর্ণ দ্বারা সূচীত হয় এবং reduction ও cathode উভয়েই ব্যঞ্জনবর্ণ দ্বারা সূচীত হয়।
পালোয়ান
পালোয়ান হচ্ছে ২০১৯ সালে মুক্তিপ্রাপ্ত একটি  ভারতীয় কন্নড়-ভাষার ক্রীড়া মারপিট নাট্যধর্মী চলচ্চিত্র। চলচ্চিত্রটি রচনা ও পরিচালনা করেছেন এস. কৃষ্ণ এবং জি স্টুডিওস ও আরআরআর মোশন পিকচার্সের ব্যানারে প্রযোজনা করেছেন স্বপ্না কৃষ্ণ। এতে মুখ্য ভূমিকায় অভিনয় করেছেন কিচ্চা সুদীপ, সুনীল শেঠি ও আকাঙ্ক্ষা সিং।  পালোয়ান সুনীল শেঠির কন্নড় চলচ্চিত্রে অভিষেকের জন্য স্মরণীয়। চলচ্চিত্রের আবহসংগীত ও সংগীত সুর করেছেন অর্জুন জান্য।    চলচ্চিত্রে সুদীপ কুস্তিগির ও বক্সার হিসাবে দ্বৈত ভূমিকায় অভিনয় করেছেন। প্রথমে চলচ্চিত্র সংশ্লিষ্টরা চলচ্চিত্রটি নয়টি ভাষায় মুক্তি দেয়ার পরিকল্পনা করে, কিন্তু পরে হিন্দি ভাষায় প্রেক্ষাগৃহে মুক্তিসহ এটি পাঁচটি ভাষায় মুক্তির জন্য টিক করা।
কাহিনী
গজেন্দ্রগড়ের বাসিন্দা সাবেক কুস্তিগির সরকার (সুনীল শেঠি) দেখতে পান যে কৃষ্ণ নামে এক অল্প বয়সী অনাথ বাচ্চা অন্য বাচ্চাদের খাবার পেতে সাহায্য করার একদল ছেলেদের সাথে লড়াই করছে। এটি সরকারকে ভীষণ রকম প্রভাবিত করে, তিনি তখন কৃষ্ণকে দত্তক নেন এবং তাকে কিচ্চা (সুদীপ) নামে একজন কুস্তিগীর হিসাবে পরিণত করেন, কিচ্চা প্রতিটি কুস্তি প্রতিযোগিতায় অংশ নিয়ে বিজয়ী হতে থাকে। তবে, একদিন ম্যাচ চলাকালীন এক গুন্ডা সরকারকে বিদ্রূপ করে, যার ফলে কিচ্চা তার ও তার দলের সাথে একটি মন্দিরে মারামারি শুরু করে, এই সময় রুক্মিণী (আকাঙ্খা সিং) তাকে লক্ষ্য করে। তারা পরে মিলিত হয় এবং একে অন্যের প্রেমে পড়ে যায়, যদিও কিচ্চা প্রতিজ্ঞা করেছিল জাতীয় চ্যাম্পিয়ন না হওয়া অবধি সে কারো প্রেমে পড়বে না। কিচ্চা যে গুন্ডাকে মারধর করেছিল সে রণস্থলীপুরার এক অত্যাচারী শাসক রানার (সুশান্ত সিংহ) ডানহাত ছিল। কিচ্চাকে তার বাবার স্বপ্ন পূরণ করতে হলে তাকে এখন রানাকে একটি কুস্তি ম্যাচে পরাস্ত করতে হবে।
প্রযোজনা
চলচ্চিত্রটির পরিচালক এস. কৃষ্ণ ২০১৭ আগস্ট গণেশ চতুর্থীর সময় ঘোষণা করে, প্রকল্পটি আরআরআর মোশন পিকচার্সের অধীনে, তার স্ত্রী স্বপ্না কৃষ্ণ প্রযোজনা করবে। ছবিটিতে অভিনয় করবেন কেচ্চা সুদীপ।
সংগীত
১৮ আগস্ট চলচ্চিত্রটির সাউন্ডট্র‍্যাক উদ্বোধন করেন পুনীত রাজকুমার
বাজারজাতকরণ ও মুক্তি
চলচ্চিত্রটি কন্নড় ভাষায় মুক্তি পাবে এবং হিন্দি (শিরোনাম পেহলওয়ান), তেলুগু, তামিল ও মালয়ালম ভাষায় ডাবিং সংস্করণ মুক্তি পাওয়ার কথা রয়েছে। ২০১৯ সালের ১৫ জানুয়ারি এটির প্রথম টিজার মুক্তি পায়, এবং ২০১৯ সালের ২২ আগস্ট জি স্টুডিওস চলচ্চিত্রটির আনুষ্ঠানিক প্রকাশ করে।
এটি ৯ আগস্ট বড়লক্ষ্মী উৎসব উপলক্ষে মুক্তি পাওয়ার কথা থাকলেও, কিন্তু মুক্তি দেয়া হয়নি, পরে মুক্তির তারিখ পিছিয়ে ২০১৯ সালের ১২ সেপ্টেম্বর নির্ধারণ করা হয়।
ভেগা টামোটিয়া
ভেগা টামোটিয়া (জন্ম: ১৯ই মে ১৯৮৫) হলেন একজন ভারতীয় চলচ্চিত্র অভিনেত্রী এবং মডেল, তিনি তামিল, হিন্দি এবং তেলুগু চলচ্চিত্রে অভিনয় করে থাকেন। তিনি সরোজা নামক চলচ্চিত্রে সরোজা চরিত্রে অভিনয়ের মাধ্যমে সকলের নজর কেড়েছিলেন। এই চলচ্চিত্রে অভিনয়ের উদ্দেশ্য নিয়ে ভেগা এর পূর্বে ব্রডওয়ে ড্রামা দলের হয়ে অভিনয় করেছিলেন এবং মঞ্চ নাটকে অভিনয়ের অভিজ্ঞতা অর্জন করেছিলেন।
প্রারম্ভিক জীবন
ভেগা টামোটিয়া ১৯৮৫ সালের ৭ই মে তারিখে ভারতের ছত্তিশগড়ে জন্মগ্রহণ করেছিলেন, তবে তিনি অস্ট্রেলিয়ার সিডনিতে তাঁর শৈশব অতিবাহিত করেছেন। তিনি নিউ সাউথ ওয়েলস বিশ্ববিদ্যালয় থেকে অর্থনীতি বিভাগে পড়াশোনা শেষ করেন এবং তারপরে একটি এক্সচেঞ্জ প্রোগ্রামের অংশ হিসাবে ইন্ডিয়ান ইনস্টিটিউট অফ ম্যানেজমেন্ট বেঙ্গালুরুতে যোগ দেন।
পেশা
মঞ্চ নাটক এবং অভিনয়ের প্রতি আগ্রহী হয়ে, ভেগা তাঁর শৈশব এবং স্কুল জীবন জুড়ে মঞ্চ নাটকগুলোতে অংশ নিয়েছিলেন। পড়াশোনা শেষ করার পরে, তিনি মুম্বইয়ে পেশাদার মঞ্চ নাটকের পথ অনুসরণ করেছিলেন, যেখানে তাঁর স্বানন্দ কিরকিরের সাথে দেখা হয়েছিল, যিনি তাঁকে হিন্দি সঙ্গীত ভিত্তিক চলচ্চিত্র আও সাথি স্বপ্ন দেখে-তে কেন্দ্রীয় নারী চরিত্রে অভিনয়ের প্রস্তাব দিয়েছিলেন। এই চলচ্চিত্রে অভিনয়ের জন্য তিনি বাকী অভিনয়শিল্পীদের সাথে এমইটিএ (মহীন্দ্র এক্সেলেন্স ইন থিয়েটার অ্যাওয়ার্ড) ২০০৯-এর সেরা অন্তর্ভুক্তির জন্য মঞ্চ নাটক পুরস্কার লাভ করেছিলেন।
এরপরে, তিনি ভেঙ্কট প্রভু এবং টি. শিব দ্বারা পরিচালিত এবং প্রযোজিত ২০০৮ সালে মুক্তিপ্রাপ্ত তামিল চলচ্চিত্র সরোজা-এ অভিনয় করার অডিশন দিতে গিয়েছিলেন। তাঁর অভিনয় এবং দৃষ্টিভঙ্গি দেখে মুগ্ধ হয়ে তাঁরা তৎক্ষণাৎ তাঁকে কেন্দ্রীয় চরিত্র সরোজায় অভিনয় করার জন্য নির্বাচন করার সিদ্ধান্ত গ্রহণ করেছিলেন। এই চলচ্চিত্রে অভিনয়ের মাধ্যমেই তিনি ভারতীয় চলচ্চিত্র জগতে অভিষেক করেছিলেন। এই চলচ্চিত্রটি সমালোচকদের দ্বারা প্রশংসিত হয়েছিল এবং বক্স অফিসে বেশ সফলতা অর্জন করেছিল। সমালোচকরা দাবি করেছিলেন যে ভেগার অভিনয়টি এই চলচ্চিত্রের জন্য "উপযুক্ত" ছিল। পরবর্তীকালে তিনি চলচ্চিত্র নির্মাতা শশীকুমার দ্বারা পসঙ্গ নামক চলচ্চিত্রে অভিনয় করার জন্য প্রস্তাব পেয়েছিলেন। শিশুদের উপর ভিত্তি করে নির্মিত এই চলচ্চিত্রটি মুক্তি পাওয়ার পরে সমালোচকদের দ্বারা এটিকে একটি "সেরা শিল্পকর্ম" হিসাবে বর্ণনা করা হয়েছিল এবং এটি উল্লেখযোগ্য আঞ্চলিক পুরস্কারগুলোর পাশাপাশি দুটি জাতীয় চলচ্চিত্র পুরস্কার লাভ করেছিল। একজন তরুণ গ্রাম কিন্ডারগার্টেন শিক্ষক হিসাবে ভেগার অভিনয়ও ইতিবাচক সমালোচনা পেয়েছিল, সমালোচকেরা তাঁকে "দুর্দান্ত" হিসাবে অভিহিত করেছিলেন, যদিও তাঁর দাবি ছিল যে এই ভূমিকা তাঁর বাস্তব জীবন থেকে সম্পূর্ণ ভিন্নতর।
ভূজ
ভূজ হল ভারতের কচ্ছো জেলার একটি শহর। এটি গুজরাত রাজ্যে অবস্থিত। শহরটি ২০১১ সালের জনগণনায় গুজরাতের ২০তম বৃহত্তম শহর। শহরটি পাকিস্তান সীমান্ত থেকে কিছুটা দূরে অবস্থিত।
ভূগোল উপাত্ত
ভূজ শহরটি সমুদ্র সমতল থেকে উচুতে অবস্থিত। শহরটির পূর্ব দিকে একটি পাহাড় রয়েছে। পাহারটি ভূজিয়া পাহাড় নামে পরিচিত। এই পাহাড়ে একটি কেল্লা রয়েছে যেটি ভূজ ফোর্ট হিসাবে পরিচিত। পাহাড়টি ভূজ শহর ও মাধাপার শহরকে পৃথক করেছে। হামিরসর নামে একটি বড় হ্রদ রয়েছে এই অঞ্চলে এছাড়া এখানে অনেকগুলি ছোট হ্রদ রয়েছে।
জনসংখ্যা
২০১১ সালের জনগননায় ভূজ শহরের জনসংখ্যা হল ২,৯৯,৯৮৩।এর মধ্যে ১৫২২২২ জন পুরুষ ও ১৪৭৭৬১ জন মহিলা।.
মিডিয়া
ভূজে একটি রাজ্য সরকারের অধীনস্থ অল ইন্ডিয়া রেডিও স্টেশন রয়েছে। এই রেডিও স্টেশনে বিভিন্ন অনুষ্ঠান হয়।
যোগাযোগ
ভূজ শহরে রেল স্টেশন থেকে শহরটি মুম্বই, দিল্লি, আহমেদাবাদ, গান্ধীনগর প্রভৃতি শহরে যুক্ত রয়েছে। এই শহরের ভূজ বিমানবন্দর থেকে মুম্বাই বিমানবন্দরে বিমান চালনা করে এয়ার ইন্ডিয়া।
বিমান
এই শহরের বিমানবন্দর থেকে মুম্বাই বিমানবন্দরে বিমান চালনা করে এয়ার ইন্ডিয়া রিজনাল।
টি.আই. আহ্‌মদীয়া গার্লস সিনিয়র হাই স্কুল, আসোকোর
'''টি.আই. আহ্‌মদীয়া গার্লস সিনিয়র হাই স্কুল, আসোকোর (আমাস গার্লস)''' ঘানার দক্ষিণের আশানটি অঞ্চলের সেকিয়েরে পূর্ব জেলায় অবস্থিত একটি ইসলামিক শিক্ষাপ্রতিষ্ঠান। প্রতিষ্ঠানটি শুধু মেয়েদের শিক্ষা প্রদান করে।
বদরুদ্দীন উমর
বদরুদ্দীন উমর (জন্ম: ২০ ডিসেম্বর ১৯৩১) একজন বাংলাদেশি মার্কসবাদী–লেনিনবাদী তাত্ত্বিক, রাজনৈতিক সক্রিয়তাবাদী, ইতিহাসবিদ, লেখক, শিক্ষক, বুদ্ধিজীবী এবং বাংলাদেশের কমিউনিস্ট পার্টি (মার্কসবাদী-লেনিনবাদী) (উমর)-এর নেতা। তিন খণ্ডে উমর রচিত পূর্ব বাঙলার ভাষা আন্দোলন ও তৎকালীন রাজনীতি (১৯৭০, ১৯৭৬, ১৯৮১) বায়ান্নর ভাষা আন্দোলনের ইতিহাস রচনায় পথিকৃৎ হিসেবে বিবেচিত। তাঁর পিতা আবুল হাশিম ভারতীয় উপমহাদেশের একজন মুসলিম জাতীয়তাবাদী রাজনীতিবিদ ছিলেন।
টি.আই. আহ্‌মদীয়া গার্লস সিনিয়র হাই স্কুল, আসোকোর
ইতিহাস
১৯৬৮ সালে ঘানার আহ্‌মদীয়া মুসলিম মিশন দ্বারা স্কুলটি একটি মিডল স্কুল হিসাবে প্রতিষ্ঠিত হয়েছিল। পরের বছর বিদ্যালয়টি একটি মাধ্যমিক বিদ্যালয়ে রূপান্তরিত হয়।
বদরুদ্দীন উমর
প্রাথমিক জীবন ও শিক্ষা
উমর ১৯৩১ সালের ২০ ডিসেম্বর ব্রিটিশ ভারতের বর্ধমান শহরে জন্মগ্রহণ করেন। তার পিতার নাম আবুল হাশিম ও মাতার নাম মাহমুদা আখতার মেহেরবানু বেগম। যদিও তার পিতা আবুল হাশিম—একজন সাম্যবাদী—পাকিস্তান সৃষ্টির বিরোধী ছিলেন, তথাপি তিনি পূর্ব পাকিস্তানে চলে যাবার সিদ্ধান্ত নেন এবং ১৯৫০ সালে ঢাকায় স্থায়ীভাবে বসবাস শুরু করেন। উমর ১৯৪৮ সালে বর্ধমান টাউন স্কুল থেকে প্রবেশিকা পরীক্ষায় উত্তীর্ণ হন। ১৯৫০ সালে তিনি বর্ধমান রাজ কলেজ থেকে উচ্চ মাধ্যমিক পাস করেন। ঢাকা বিশ্ববিদ্যালয় থেকে ১৯৫৩ সালে স্নাতক সম্মান ডিগ্রি অর্জন করেন। দর্শন বিষয়ে ঢাকা বিশ্ববিদ্যালয় থেকে স্নাতকোত্তর ডিগ্রি লাভ করেন ১৯৫৫ সালে। ১৯৬১ সালে তিনি যুক্তরাজ্যের অক্সফোর্ড বিশ্ববিদ্যালয় থেকে পি.পি.ই ডিগ্রি লাভ করেন।
কর্মজীবন
প্রথমে যোগ দেন ঢাকা বিশ্ববিদ্যালয়ে খণ্ডকালীন শিক্ষক হিসেবে। বদরুদ্দীন উমর ১৯৬৩ সালে রাজশাহী বিশ্ববিদ্যালয়ে সমাজবিজ্ঞান বিভাগ প্রতিষ্ঠা করেন। রাষ্ট্রবিজ্ঞান বিভাগের যাত্রা শুরু হয় তারই হাত ধরে। ১৯৬৮তে পদত্যাগ করেন। তিনি সভাপতি ছিলেন বাংলাদেশ কৃষক ফেডারেশন এবং কেন্দ্রীয় সমন্বয়কারী ছিলেন গণতান্ত্রিক বিপ্লবী জোটের। তিনি সভাপতি আছেন জাতীয় মুক্তি কাউন্সিলের এবং বাংলাদেশ লেখক শিবিরের কেন্দ্রীয় কমিটির সদস্য। তিনি ৩০ বছরের বেশি সময় ধরে 'সংস্কৃতি' নামে একটি রাজনৈতিক সাময়িকী সম্পাদনা করেছেন। তিনি ১৯৭৫ সালের সেপ্টেম্বর মাসে পূর্ববাংলার কমিউনিস্ট পার্টিতে আনুষ্ঠানিকভাবে যোগ দেন। তাকে পার্টির কেন্দ্রীয় কমিটির সদস্য হিসেবে অন্তর্ভুক্ত করা হয় এবং ১৯৭৬ সালের মাঝামঝি অনুষ্ঠেয় বিশেষ কংগ্রেসের প্রতিবেদন তৈরির দায়িত্ব দেয়া হয়। ২০০৩ খ্রিস্টাব্দে তিনি জাতীয় মুক্তি কাউন্সিল নামে একটি সংগঠন গড়ে তোলেন এবং সভাপতির দায়িত্বভার গ্রহণ করেন।
সম্মাননা
১৯৭২ সালে বদরুদ্দীন উমর বাংলা একাডেমি পুরস্কার অর্জন করেন, তবে তিনি তা সাথে সাথেই প্রত্যাখ্যান করেন। ১৯৭৪ সালে তিনি ইতিহাস পরিষদ পুরস্কার পান এবং প্রত্যাখ্যান করেন।